钦定古今图书集成/明伦汇编/官常典/第503卷 > 傅思让
## 钦定古今图书集成/明伦汇编/官常典/第503卷 > 傅思让

按《宋史》本传：“思让者，冀州信都人。少无赖，有勇力，善
骑射。太宗居晋邸，补亲事都校。即位，补卫士直长，累
迁至平州刺史。奉诏破契丹兵于唐兴口。端拱中，四
迁为容州观察使、知莫州，移陇州。上命殿中丞林特
同判州事，以夹辅之，以思让所为多不法故也。至道
二年卒，年七十四。赠保顺军节度。”